text: লুকাকুর গোলে ক্রোয়েশিয়াকে হারাল বেলজিয়াম | 1040728 | কালের কণ্ঠ | kalerkantho
  লুকাকুর গোলে ক্রোয়েশিয়াকে হারাল বেলজিয়াম
  ৭ জুন, ২০২১ ১৪:৪৩ | পড়া যাবে ১ মিনিটে
  আন্তর্জাতিক প্রীতি ম্যাচে জয় পেয়েছে বিশ্ব ফুটবল র‌্যাংকিংয়ের শীর্ষ দল বেলজিয়াম। রোববার রাতের ম্যাচে গত বিশ্বকাপের রানারআপ ক্রোয়েশিয়াকে ১-০ গোলে হারিয়ে ইউরোপিয়ান চ্যাম্পিয়নশিপের প্রস্তুতি ভালোই সারল বেলজিয়াম।
  নিজেদের মাঠে ম্যাচের ৩৮তম মিনিটে বেলজিয়ামকে এগিয়ে দেন রোমেলো লুকাকু। ক্রোইয়েশিয়ান রক্ষণভাগ কর্নার থেকে বল বিপদমুক্ত করতে ব্যর্থ হলে সেখানে বল পেয়ে যান লুকাকু। এরপর জোরালো এক শটে বল ক্রোয়েশিয়ার জালে পাঠান লুকাকু। আন্তর্জাতিক ক্যারিয়ারের এটি লুকাকুর ৬০তম গোল। এক গোলে এগিয়ে থেকে বিরতিতে যায় বেলজিয়াম।
  বিরতির পরও লড়াই হয় সমানে সমান। দুই দলই ম্যাচের প্রায় ৫০ শতাংশ বল নিজেদের দখলে রাখে। তবে ম্যাচের বাকি সময়ে আর কেউই গোলের দেখা পায়নি। ফলে ১-০ ব্যবধানের জয় নিয়ে মাঠ ছাড়ে বেলজিয়াম।